text: Turistbranchen bløder
  20 april 2010 kl. 09.28
  Og det vil folketingsmedlem gøre noget ved.
  Det er dyrt at være turist i Danmark.
  Dyrere end f.eks. Tyskland og Sverige, og det kan mærkes i branchen. 
  Både Tyskland og Sverige har markant lavere moms indenfor turisterhvervet.
  Derfor foreslår Hans Chr. Thoning (V), der er turistpolitisk ordfører for Venstre og fra Oksbøl, at turisterhvervet skal have lavere moms.
  - Vækst i turismen vil generere mange nye arbejdspladser og styrke yderområderne, hvor turismen har afgørende betydning for beskæftigelsen. Jeg mener, at vi skylder dansk turisme at ændre på reglerne for både moms og på energiafgifter, siger Hans Chr. Thoning.
  